

**სად იკრძალება თამბაქოს მოხმარება?**

ნებისმიერ ტიპის საზოგადოებრვ ტრანსპორტში (გარდა ტაქსისა და კატერისა) და საზოგადოებრივი დანიშნულების შენობა-ნაგებობაში, გარდა:

* ფიზიკური პირის საცხოვრებელი ადგილისა (თუ ფიზიკური პირი/ფიზიკური პირის ოჯახი ფაქტობრივად ცხოვრობს ამ საცხოვრებელ ადგილას და ეს საცხოვრებელი ადგილი იმავდროულად სამეწარმეო საქმიანობის განსახორციელებელი ფაქტობრივი ადგილსამყოფელი არ არის);
* თამბაქოს კვამლის შემსწავლელ სპეციალიზებულ ლაბორატორიულ დანადგარში;
* პენიტენციურ დაწესებულებაში, სადაც მოწევის პირობებს განსაზღვრავს შესაბამისი მინისტრი;
* წინასწარი დაკავების იზოლატორში.
* „ლიცენზიებისა და ნებართვების შესახებ“ საქართველოს კანონის შესაბამისად გაცემული ნებართვის საფუძველზე მოწყობილ სიგარაბარში;
* სამორინეში;
* აეროპორტის სატრანზიტო ზონაში სპეციალურად გამოყოფილ მოსაწევ ოთახში;
* სტაციონარული ფსიქიატრიული და პალიატიური მკურნალობისთვის განკუთვნილ დაწესებულებებში თამბაქოს მოწევა ნებადართულია შესაბამისი დაწესებულების ხელმძღვანელის სპეციალური ბრძანებით დადგენილი წესით.

**რა აროს შენობა-ნაგებობა?**

შენობა-ნაგებობად ითვლება ნებისმიერი კონსტრუქცია, რომელსაც აქვს იატაკი, ნებისმიერი სახის სახურავი ან ჭერი და ზედაპირის (გარდა სახურავისა, ჭერისა, იატაკისა) არანაკლებ 1/2-ზე აქვს ნებისმიერი სახის ან/და მასალის მოძრავი ან უძრავი კედლები, მათ შორის, ღია ან დახურული ფანჯარა და კარი.

**რა ტიპის თამბაქოს ნაწარმის მოწევა იკრძალება აღნიშნულ შენობა-ნაგებობებსა და ტრანსპორტში?**

თამბაქოს ნაწარმი, რომლის მოწევაც იკრძალება, მოიცავს როგორც ტიპიურ სიგარეტებს, სიგარებს, სიგარილოებს და თუთუნს, ისე ელექტრონულ სიგარეტებს და ჩილიმსაც.

**როგორ უნდა მოვიქცეთ სანამ 112-ს ვაცნობებთ თამბაქოს კანონის დარღვევის ფაქტს?**

თუკი თამბაქოს მოხმარებისთვის დადგენილ აკრძალულ შენობა-ნაგებობაში ან საზოგადოებრივ ტრანსპორტში ადგილი აქვს თამბაქოს მოხმარების ფაქტს ფიზიკური პირის მხრიდან, თქვენ აღნიშნულის თაობაზე უნდა აცნობოთ აცნობოთ დაწესებულებას (შენობა-ნაგებობის შემთხვევაში) ან მძღოლს (საზოგადოებრივი ტრანსპორტის შენობაში)

დაწესებულება/ საზ. ტრანსპორტის მძღოლი ვალდებულია თავის შენობა-ნაგებობაში/ტერიტორიაზე/ტრანსპორტში:

- უზრუნველყოს თამბაქოს მოწევის აკრძალვა/შეზღუდვა;

- არ დაუშვას თამბაქოს მოხმარების შედეგად არსებული კვამლის, ფერფლის, ნამწვის არსებობა, აგრეთვე ჩილიმის განთავსება;

- შესასვლელში და სხვა თვალსაჩინო ადგილას განათავსოს თამბაქოს მოწევის აკრძალვასთან/შეზღუდვასთან დაკავშირებული წესები, შესაბამისი წარწერა და ნიშანი;

- არ დაუშვას თამბაქოს მოწევა, ხოლო თამბაქოს მოწევის ფაქტის გამოვლენის შემთხვევაში, კანონით მინიჭებული უფლებამოსილების ფარგლებში, დაუყოვნებლივ აღკვეთოს იგი.

- დამრღვევის მიერ დაუმორჩილებლობის შემთხვევაში დაუკავშირდეს 112-ს;

**როგორ დავუკავშირდეთ 112-ს?**

112-ს შეგიძლია დაუკავშირდეთ ამ აპლიკაციით 112-ში ზარის განხორციელებით, ან ოპერატორთან მიმოწერის (ჩათის) მეშვეობით. დაწვრილებით იხილეთ ინსტრუქცია.

**შეიძლება თუ არა თამბაქოს მოწევის ფაქტის ფოტო ან ვიდეო გადაღება?**

იმ შემთხვევაში, თუკი დაწესებულების (ან საზოგადოებრივი ტრანსპორტის შემთხვევაში მძღოლის) ინფორმირების შემდგომ კანონდამრღვევი პირი კვლავ აგრძელებს კანონის დარღვევას, მისი თანხმობით, თქვენ ან დაწესებულებას/მძღოლს შეუძლია სამართალდართვევის ფაქტის ფოტო/ვიდეო გადაღაბა მხოლოდ კანონდამრღვევი პირის ინფორმირების შემდგომ.

ამგვარ ფოტო/ვიდეო გადაღებას შეიძლება მიეცეს მტკიცებულების ძალა, სამართალდამცავი ორგანოების ან სასამართლოს მიერ.

**ამ და სხვა საკითხებზე დაწვრილებითი ინფორმაციისათვის, იხილეთ:** [**www.ncdc.ge**](http://www.ncdc.ge)

**თამბაქოსთვის თავის დანებებისათვის დარეკეთ ცხელ ხაზზე 116001**

**დაიცავი კანონი და იქნები დაცული!**